## Pravilnik o radnom vremenu članova posade zrakoplova

### NN 68/2000 (14.7.2000.), Pravilnik o radnom vremenu članova posade zrakoplova

# MINISTARSTVO POMORSTVA, PROMETA I VEZA

1504

Na teme­lju članka 157. točka 3. Zakona o zračnom prometu (»Narodne
novine«, broj 132/98) ministar pomorstva, prometa i veza donosi

## PRAVILNIK

### O RADNOM VREMENU ČLANOVA POSADE ZRAKOPLOVA

PODRUČJE PRIMJENE

Članak 1.

(1) Ovim Pravilnikom uređuje se radno vrijeme, vrijeme leta, dnevni
odmori, traja­nje prijevoza i spremnosti te broj uzlijeta­nja i slijeta­nja članova
posade zrakoplova u javnom zračnom prometu i drugim komercijalnim djelatnostima
u zračnom prometu.

(2) Sadržaj iz stavka 1. ovoga članka operator zrakoplova mora odrediti
u svom operativnom priručniku (FOM) koje­g odobrava Ministarstvo pomorstva,
prometa i veza (u da­ljem tekstu: Ministarstvo) i to:

1. operator zrakoplova mora odrediti ograniče­nja u vezi s vremenom
leta, radnim vremenom članova posade zrakoplova i odrediti raspored odmora za
sve članove posada zrakoplova;

2. operator zrakoplova mora:

– osigurati da se ograniče­nja vremena leta, radnog vremena i odmora
odrede u skladu s odredbama ovoga Pravilnika,

– letove planirati tako da se završe unutar dozvo­ljenog radnog vremena
za let, uzimajući u obzir vrijeme potrebno za obav­lja­nje radnih zadataka koji
prethode letu, tijekom leta, uzimajući u obzir vrijeme provedeno na zem­lji
između letova, sve u vezi s vrstom pojedine operacije lete­nja,

– unaprijed pripremiti i objaviti plan lete­nja, što omogućava da članovi
posada zrakoplova budu unaprijed blagovremeno obaviješteni o radnim obvezama i
odmoru;

3. operator zrakoplova mora jamčiti da član posade zrakoplova ne smije
obav­ljati radne zadatke u zrakoplovu ako se ne osjeća sposoban za lete­nje;

4. operator zrakoplova mora odrediti domaću bazu za svakog člana posade
zrakoplova.

VRIJEME LETA

Članak 2.

(1) Vrijeme leta (block time) je ukupno vrijeme od trenutka kada
zrakoplov započne vože­nje na uzlijeta­nje vlastitom ili drugom snagom do
trenutka potpunog zaustav­lja­nja zrakoplova nakon leta.

(2) Vrijeme leta bilo koje­g člana posade ne smije tijekom 28 uzastopnih
dana prelaziti 100 sati leta.

(3) Vrijeme leta bilo koje­g člana posade ne smije tijekom kalendarske
godine prelaziti 1000 sati.

RADNO VRIJEME

Članak 3.

(1) Radno vrijeme (flight
duty period) obuhvaća

1. vrijeme za pripremu prije
početka leta u najma­njem traja­nju od 60 minuta,

2. vrijeme leta,

3. vrijeme za završne poslove
nakon leta u najma­njem traja­nju od 15 minuta,

4. vrijeme provedeno na
sintetičkom trenažeru leta, uk­ljučujući vrijeme za pripremu i završne poslove
prema točkama 1. i 3. ovoga stavka, i

5. vrijeme koje se prema
odredbama članka 4. stavak 2., članka 5. stavak 2. i članka 13. stavak 3. rečenice
2. ovoga Pravilnika mora uračunati u radno vrijeme.

(2) Ako stvarno radno vrijeme prelazi planirano radno vrijeme, tada se
za proračun radnog vremena mora uzeti stvarno vrijeme.

(3) Ako se planirani početak radnog vremena izmijeni unutar kratkog
roka, kao planirani početak radnog vremena vrijedi izmije­njeni početak radnog
vremena, ako je član posade, pravodobno primio na zna­nje izmjenu prije početka
planiranog radnog vremena.

VRIJEME PRIJEVOZA

Članak 4.

(1) Vrijeme prijevoza (dead-head time) je vrijeme koje po nalogu
operatora zrakoplova član posade provodi u zrakoplovu bez obav­lja­nja službe
zbog prijevoza s aerodroma završetka prethodne letačke službe do aerodroma početka
službe. Isto vrijedi kod prijevoza nekim drugim prijevoznim sredstvom.

(2) Vrijeme prijevoza uračunava se u radno vrijeme.

(3) Iznimno od odredbe stavka 2. ovoga članka, vrijeme prijevoza u spavaćim
kolima ili usporediv prijevoz drugim prijevoznim sredstvima, te vrijeme
prijevoza pri povratku u bazu nakon završetka službe, ne uračunava se u radno
vrijeme.

VRIJEME SPREMNOSTI

Članak 5.

(1) Vrijeme spremnosti (stand-by period) je vrijeme tijekom koje­g je član
posade po nalogu operatora zrakoplova spreman za obav­lja­nje službe.

(2) Vrijeme spremnosti se
mora uračunati u radno vrijeme ako vrijeme spremnosti i radno vrijeme nisu bili
prekinuti vremenom odmora prema odredbama članka 10. ovoga Pravilnika i

1. članu posade tijekom
vremena spremnosti ne stoji na raspolaga­nju mirna prostorija s mogućnošću
spava­nja,

2. članu posade tijekom
vremena spremnosti stoji na raspo­laga­nju mirna prostorija s mogućnošću spava­nja,
a vrijeme spremnosti pritom iznosi ma­nje od 2 sata, osim ako se vrijeme
spremnosti nastav­lja na dnevni odmor.

DNEVNI ODMOR

Članak 6.

(1) Dnevni odmor (rest period) je neprekinuto vrijeme u traja­nju od 11
sati, tijekom koje­ga je član posade oslobođen obav­lja­nja službe bilo koje
vrste.

(2) Vrijeme spremnosti, tijekom koje­g član posade ima mogućnost odmora
u krevetu u vlastitom stanu ili odgovarajućem smještaju, operator zrakoplova može
uračunati u dnevni odmor.

(3) Vrijeme prijevoza prema odredbama članka 4. stavak 3. ovoga
Pravilnika, nije dnevni odmor.

VOĐENJE ZAPISA

Članak 7.

(1) Operator zrakoplova mora voditi tekuće zapise o radnom vremenu i
dnevnom odmoru članova letačke posade na provjer­ljiv i pre­gledan način.
Zapisi se moraju čuvati najma­nje 2 godine.

(2) Ministarstvo može operatora zrakoplova osloboditi obveze vođe­nja
zapisa o dnevnom odmoru ako su ona nedvojbeno jasna iz tekućih zapisa o radnom
vremenu i ako je moguće dokazati nepostoja­nje bilo kakvog obav­lja­nja službe
osim lete­nja.

(3) Produ­lje­nja dopuštenih vremena prema odredbama ovog Pravilnika se
moraju jasno naznačiti ili posebno prikazati.

(4) Operator zrakoplova mora voditi i tekuće zapise o drugim vremenima
koja nisu radno vrijeme i vrijeme dnevnog odmora, ako je na teme­lju vremena
koja su navedena u zapisima moguća provjera dopuštenog radnog vremena i odmora
prema odredbama ovog Pravilnika.

(5) Ako je član posade zaposlen kod više operatora zrakoplova, dužan je
svakog operatora izvješćivati o svim vremenima, o čemu operatori moraju voditi
zapise.

RADNO VRIJEME ČLANOVA POSADE ZRAKOPLOVA

Članak 8.

(1) Radno vrijeme ne smije iznositi više od 210 sati tijekom 30
uzastopnih dana, niti više od 1 800 sati tijekom kalendarske godine.

(2) Najdu­lje radno vrijeme između dva dnevna odmora svakog člana posade
iznosi 10 sati.

(3) Unutar 7 uzastopnih dana dopušteno je četiri puta produ­ljiti radno
vrijeme iz stavka 2. ovoga članka, u traja­nju do 4 sata, pri čemu zbroj produ­lje­nja
ne smije biti veći od 8 sati. Vremensko razdob­lje od 7 uzastopnih dana poči­nje
u 00.00 sati UTC prvog dana i završava u 24.00 sata UTC sedmog dana.

(4) Ako pilot zrakoplova tijekom radnog vremena iz stavka 2. ovoga članka,
djeluje u potpunosti ili djelomično bez drugog pilota zrakoplova, odredbe
stavka 3. ovoga članka, ne primije­njuju se.

(5) Kod članova letačke posade kojima radno vrijeme traje između 01.00 i
07.00 sati prema mjesnom vremenu aerodroma uzlijeta­nja (zimsko vrijeme), najveće
dopušteno vrijeme produ­lje­nja od 4 sata prema stavku 3. ovoga članka, uma­njuje
se

1. za 1 sat ako radno vrijeme traje više od 2, a ma­nje od 4 sata,

2. za 2 sata ako radno vrijeme traje 4 ili više sati.

(6) Uma­njeno vrijeme produ­lje­nja prema stavku 5. ovoga članka, mora
se skratiti

1. za da­lj­nji 1 sat kod više od 3, a ma­nje od 6 slijeta­nja,

2. za da­lj­nja 2 sata kod više od 5 slijeta­nja.

(7) Kod pojača­nja propisane minimalne letačke posade i postoja­nja mogućnosti
spava­nja u prostoriji odvojenoj od pilotske i putničke kabine, Ministarstvo može
na zahtjev dostav­ljen u pisanom obliku, dopustiti produ­lje­nje radnog vremena
iz stavka 2. ovoga članka, dva puta u traja­nju do 8 sati unutar 7 uzastopnih
dana. Radno vrijeme bilo koje­g člana letačke posade ne smije pritom iznositi
više od 12 sati. Za kabinsko osob­lje se moraju predvidjeti primjereni odmori
tijekom leta. U tu svrhu se moraju predvidjeti sjedala za odmor. Za ostalo,
odredbe članka 13. stavak 3. ovoga Pravilnika vrijede odgovarajuće.

DIJELJENO RADNO VRIJEME

Članak 9.

(1) Kada radno vrijeme sači­njavaju dvije obaveze, koje dijeli određeni
prekid, o kojem su članovi posade zrakoplova prethodno bili obaviješteni,
operator zrakoplova može dozvo­ljeno planirano radno vrijeme iz članka 8.
stavak 2. ovoga Pravilnika, odgova­rajuće produžiti u skladu s tablicom,
uzimajući pri tome u obzir uvje­te određene u stavku 2., 3. i 4. ovoga članka.

*Tablica* – Prekid radnog
vremena

```

________________________________________________________________________________________

Trajanje prekida	Produženje radnog vremena leta
________________________________________________________________________________________
0 - 2:59		-
3 - 6:59		1/2 trajanja prekida
7 - 10:59		2/3 trajanja prekida ili 1/2 trajanja prekida, ako od toga bar 7
			sati protječe između 20:00 i 08:00 po lokalnom vremenu u mjestu
			prekida

________________________________________________________________________________________

```

(2) Operator zrakoplova mora osigurati da radno vrijeme prije i nakon
prekida ne prelazi 10 sati, i da zbroj radnih vremena, koji je produžen u
skladu s tablicom, ne prelazi 20 sati uzimajući u obzir sve obavezne prekide.

(3) Operator zrakoplova mora osigurati da se odredbe o dije­ljenom
radnom vremenu ne primje­njuju u slučaju proširene posade.

(4) Operator zrakoplova mora osigurati:

1. odgovarajući smještaj ako prekid traje 6 sati ili više, odnos­no ako
traje 3 sata ili više u vremenu između 22.00 i 06.00 sati po lokalnom vremenu;

2. da je u sklopu jednog radnog vremena moguć samo jedan prekid;

3. da se, ako prijevoz do odgovarajuće­g smještaja (i natrag) traje više
od jednog sata, traja­nje prijevoza koje prelazi 1 sat odbija od prekida i uračunava
u ukupno radno vrijeme;

4. da vremenska razlika između mjesta u kome započne radna obaveza i
mjesta prekida ne prelazi 2 sata;

5. da najkraći odmor, koji slijedi radnom vremenu, koji je obuhvaćao i
dije­ljeno radno vrijeme, traje bar toliko vremena kao zbroj radnih vremena, uk­ljučivo
s prekidom, osim ako je za odmor osiguran odgovarajući smještaj kad se traja­nje
prekida ne uračunava u odmor.

DNEVNI ODMOR ČLANOVA POSADE

Članak 10.

(1) Prije početka radnog vremena, svakom se članu posade mora osigurati
dnevni odmor u traja­nju od najma­nje 11 sati. Kod produ­ljenog radnog vremena
prema članku 8. stavak 7., članku 11. ili članku 13. stavku 1. ovoga
Pravilnika, neposredno se nakon završetka radnog vremena mora osigurati dnevni
odmor u traja­nju većem od 14 sati. Prijevoz člana posade s mjesta završetka
radnog vremena u mjesto prebivališta ne uračunava se u dnevni odmor.

(2) Nakon produ­ljenog radnog
vremena prema članku 8. stav­ku 3. i 7., članku 11. ili članku 13. stavak 1.
ovoga Pravilnika, koje iznosi više od 11 sati, najma­nji dnevni odmor se mora
povećati na 12 sati, a ako iznosi više od 12 sati, najma­nji dnevni odmor se
mora povećati na 14 sati.

(3) Svakom članu posade se
mora osigurati neprekinuto vrijeme odmora u traja­nju od 36 sati koje mora započeti
najma­nje jednom unutar svakog razdob­lja od 7 uzastopnih dana. Odredba članka
8. stavak 3. rečenice 2. ovoga Pravilnika vrijedi odgo­va­rajuće.

(4) Ako između mjesta početka
i završetka radnog vremena (mjesta obav­lja­nja službe) postoji razlika od 4
ili više vremenskih zona, najma­nji dnevni odmor mora se povećati na 14 sati.
Nakon jedne ili više takvih službi, pri povratku u mjesto prebivališta, mora se
osigurati dnevni odmor čije traja­nje se izračunava množe­njem broja 8 s
razlikom vremenskih zona između mjesta pre­bivališta i mjesta obav­lja­nja službe
s najvećom razlikom vremenskih zona od mjesta prebivališta, s tim da se razlika
od više od 12 vremenskih zona ne uzima u obzir. Izračunava­nje razlike
vremenskih zona se mora teme­ljiti na zimskom vremenu mjesta obav­lja­nja službe.
Odredbe ovoga stavka primje­njuju se i za izračuna­va­nje dnevnog odmora nakon
povratka u mjesto prebivališta člana posade koji nije obav­ljao službu.

(5) Na mjestima izvan mjesta prebivališta člana posade, na kojima se članu
posade mora osigurati dnevni odmor, operator zrakoplova mora osigurati mirne
prostorije s mogućnošću spava­nja.

(6) Operator zrakoplova mora člana posade u pisanom obliku upozoriti da
za vrijeme dnevnog odmora ne obav­lja djelatnosti koje su u suprotnosti sa
svrhom odmora.

PRODULJENJE RADNOG VREMENA, SKRAĆENJE DNEVNOG ODMORA

Članak 11.

(1) Ako iz nepredvidivih
razloga nije moguće pridržava­nje vremena prema članku 8. i 10. ovoga
Pravilnika, zapovjednik zrakoplova donosi odluku o provedbi leta nakon uzima­nja
u obzir svih okolnosti i miš­lje­nja odnosnih članova letačke posade.

(2) Kod produ­lje­nja vremena
iz stavka 1. ovoga članka, ukupno vrijeme između završetka prethodnog dnevnog
odmora i početka s­ljedeće­g dnevnog odmora ne smije iznositi više od 16 sati,
a kod produ­ljenog radnog vremena prema članku 8. stavak 7. ovoga Pravilnika, ne
smije iznositi više od 20 sati. Ako se letačka posada sastoji od ma­nje od 3 člana,
predvidivo produ­lje­nje dopuštenog radnog vremena prije početka leta ne smije
iznositi više od 2 sata. Ako se na teme­lju odluke iz stavka 1. ovoga članka,
služba obav­lja između 01.00 i 07.00 sati zimskog mjesnog vremena aerodroma
uzlijeta­nja, članak 8. stavak 5. ovoga Pravilnika ne primje­njuje se. Odredbe članka
8. stavak 6. ovoga Pravilnika primje­njuju se odgovarajuće.

(3) Skraće­nje dnevnog odmora
je dopušteno samo ako je to potrebno zbog pridržava­nja s­ljedeće­g planiranog
početka radnog vremena. Dnevni odmor se smije skratiti za najviše 2 sata, ali
ni u kojem slučaju ne smije iznositi ma­nje od 10 sati.

(4) Ako zapovjednik zrakoplova donese odluku iz stavka 1. ovoga članka,
mora je u pisanom obliku obrazložiti. Produ­lje­nje vremena prema stavku 2.
ovoga članka ili skraće­nje dnevnog odmora prema stavku 3. ovoga članka, za više
od 1 sat operator zrakoplova mora unutar 30 dana u pisanom obliku s navodom
razloga prijaviti Ministarstvu.

(5) Zapise o produ­lje­nju radnog vremena i skraće­nju dnevnog odmora,
operator zrakoplova mora čuvati najma­nje 2 godine.

PRIJEVREMENI ZAVRŠETAK RADNOG VREMENA

Članak 12.

Ako uslijed posebnih okolnosti kod letačke posade nastupi prijevremeni
umor koji dovodi u pita­nje da­lj­nju sigurnu provedbu leta, nakon uzima­nja u
obzir miš­lje­nja odnosnih članova letačke posade, zapovjednik zrakoplova mora
osigurati prijevremeni zavr­še­tak radnog vremena članova letačke posade.

PRAVILA U POSEBNIM SLUČAJEVIMA

Članak 13.

(1) Ako postoje važni razlozi za produ­lje­nje
radnog vremena ili skraće­nje dnevnog odmora, Ministarstvo može, na zahtjev
dostav­ljen u pisanom obliku, dopustiti odstupa­nja od odredbi članka 8. i 10.
ovoga Pravilnika. Najveće dopušteno radno vrijeme se može produ­ljiti za najviše
2 sata. Najma­nji dnevni odmor se mo­že skratiti za najviše 1 sat. Ministarstvo
može u uteme­ljenim poje­dinačnim slučajevima dopustiti da neprekinuti dnevni
odmor prema članku 10. stavak 3. ovoga Pravilnika poči­nje unutar raz­dob­lja
od 8 uzastopnih dana ako vrijeme leta unutar tog razdob­lja nije veće od 40
sati.

(2) Važni razlozi
za produ­lje­nje radnog vremena ili skraće­nje dnevnog odmora mogu biti
poglavito

1. nemogućnost
provedbe leta zbog propisanog radnog vremena i odmora i poma­njka­nja
prikladnih aerodroma za međuslije­ta­nja,

2. štetni utjecaji
na ukupno optereće­nje članova letačke posade uslijed pridržava­nja propisanog
radnog vremena i odmora,

3. neprimjereno
veliki troškovi za određene letove uslijed pridržava­nja propisanog radnog
vremena i odmora.

(3) Produ­lje­nje
radnog vremena ili skraće­nje dnevnog odmora prema stavku 1. ovoga članka dopušteno
je samo ako je pove­ćano optereće­nje letačke posade jednakomjerno raspoređeno
i ne postoji opasnost za sigurnost zračnog prometa. Kod razmatra­nja zahtjeva
uzimaju se u obzir:

1. sta­nje opreme
korištenih zrakoplova,

2. sastav, letačko
i rutno iskustvo letačke posade, te iskustvo na tipu zrakoplova, broj međuslijeta­nja,

3. ostali čimbenici
koji utječu na optereće­nje letačke posade.

(4) Ministarstvo
može za letove u svrhe istraživa­nja i radova iz zraka, te natjecate­ljskih
letova dopustiti iznimke od odredbi ovog Pravilnika ako

1. se pridržava­njem
odredbi narušava svrha letova istraživa­nja i radova iz zraka, te natjecate­ljskih
letova,

2. se letovi kod
kojih se ne prevoze osobe, letovi radova iz zraka i natjecate­ljski letovi
dodatno ograniče na VFR letove i

3. ne postoji
opasnost za javni red i mir.

(5) Iznimke mogu
biti dopuštene za pojedinačni slučaj ili općenito, s uvjetima i određenim
rokom.

(6) Ministarstvo
može, kod odobrava­nja najveće­g dopuštenog radnog vremena i primjerenog
dnevnog odmora koje je utvrdio ope­r­ator zrakoplova, odrediti ma­nje radno
vrijeme ili duži dnevni odmor za članove letačke posade ako je to potrebno zbog
sigurnosti zračnog prometa odnosno ako posebna optereće­nja nastupe poglavito
zbog:

1. sta­nja opreme
ili operativnih osobina korištenih zrakoplova,

2. postav­lja­nja članova
letačke posade s ma­njim letačkim i rutnim iskustvom ili iskustvom na tipu
zrakoplova,

3. otežane
provedbe leta, poglavito na rutama bez ili s nedostatnim navigacijskim
sredstvima, velike gustoće zračnog prometa ili češće­g loše­g vremena,

4. korište­nja
novog tipa zrakoplova,

5. broja međuslijeta­nja.

OGRANIČENJA LETENJA U POLJOPRIVREDI, ZA POTREBE POTRAGE I SPAŠAVANJA I
OSPOSOBLJAVANJA PILOTA

OGRANIČENJA LETENJA U POLJOPRIVREDI

Članak 14.

(1) Vrijeme leta člana posade, koji prilikom lete­nja obav­lja usluge u
po­ljoprivredi i šumarstvu, tijekom 24 sata smije iznositi najviše 6 sati, pri čemu
radno vrijeme smije trajati najviše 12 sati tijekom 24 sata.

(2) Član posade smije tijekom radnog vremena obaviti najviše 45 uzlijeta­nja,
ako ih obav­lja kao jedinstvenu obavezu, odnosno 60 uzlijeta­nja ako ih obav­lja
u podije­ljenoj obavezi.

(3) Dnevni odmor člana posade mora trajati neprekidno najma­nje 11 sati.

(4) Ukupno vrijeme leta u komercijalne svrhe tjedno ne smije prelaziti
28 sati, s time da tijekom 30 uzastopnih dana iznosi najviše 85 sati, odnosno
900 sati tijekom 12 uzastopnih mjeseci.

OGRANIČENJA LETENJA ZA POTREBE POTRAGE I SPAŠAVANJA

Članak 15.

(1) Vrijeme lete­nja člana posade, koji leti za potrebe potrage i spašava­nja,
tijekom 24 sata smije iznositi najviše 6 sati, pri čemu radno vrijeme smije
trajati najviše 12 sati tijekom 24 sata.

(2) Dnevni odmor člana posade mora trajati neprekidno najma­nje 12 sati.

(3) Ukupno vrijeme leta u komercijalne svrhe tjedno ne smije prelaziti
28 sati, s time da tijekom 30 uzastopnih dana iznosi najviše 85 sati, odnosno
900 sati tijekom 12 uzastopnih mjeseci.

OGRANIČENJA PRILIKOM OSPOSOBLJAVANJA ŠPORTSKIH, PROFESIONALNIH I
PROMETNIH PILOTA

Članak 16.

(1) Ukupno vrijeme leta instruktora lete­nja prilikom osposob­ljava­nja športskih
profesionalnih i prometnih pilota tijekom 24 sata smije iznositi najviše 8
sati, pri čemu radno vrijeme smije trajati najviše 12 sati tijekom 24 sata.

(2) Instruktor lete­nja
tijekom radnog vremena prilikom ospo­so­b­ljava­nja športskih i profesionalnih
pilota smije obaviti najviše 40 uzlijeta­nja, a prilikom osposob­ljava­nja
prometnih pilota smije obaviti najviše 15 uzlijeta­nja. Dnevni odmor mora
trajati najma­nje 12 sati.

(3) Ukupno vrijeme leta u
komercijalne svrhe ne smije prelaziti 85 sati tijekom 30 uzastopnih dana,
odnosno 900 sati tijekom 12 uzastopnih mjeseci. Radno vrijeme ne smije
prelaziti 1800 sati tije­kom 12 uzastopnih mjeseci.

PRESTANAK VAŽENJA

Članak 17.

Danom stupa­nja na snagu ovog Pravilnika prestaje važiti Pravilnik o
vremenu lete­nja, vremenu lete­nja u dugolinijskom prometu, vremenu lete­nja noću,
dnevnom radnom vremenu, broju uzlijeta­nja i slijeta­nja tijekom radnog vremena
i traja­nju dnevnog odmora članova posade zrakoplova (»Narodne novine«, broj
53/91).

STUPANJE NA SNAGU

Članak 18.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-01/00-02/28
Urbroj: 530-01-00-1
Zagreb, 7. srp­nja 2000.

Ministar
pomorstva, prometa i veza
**mr. sc. Alojz Tušek, dipl. ing.,** v. r.

if !supportEmptyParas endif

Pravilnik, NN 68/2000-1504